钦定古今图书集成/明伦汇编/闺媛典/第124卷 > 陈志言妻阮氏〈王氏附〉
## 钦定古今图书集成/明伦汇编/闺媛典/第124卷 > 陈志言妻阮氏〈王氏附〉

按《彰德府志》：“阮氏，陈志言妻。年十七，夫亡，遗孤甫七
月，父母欲夺其志，以死自誓，事孀姑至孝。未几，志言
兄法言亦没。妻王氏年二十五，无子，女所亲劝之曰：
‘阮守为有子也，汝守何为’？王曰：‘阮子即吾子。与阮共
事姑抚孤，咸无异志。及姑没，哀葬尽礼，俱以寿终。有
司表其门’。”